CELEX: 32021D0506(01)
Language: el
Date: 2020-12-09 00:00:00
Title: Απόφαση αριθ. H11 της 9ης Δεκεμβρίου 2020 σχετικά με την παράταση των προθεσμιών που αναφέρονται στα άρθρα 67 και 70 του κανονισμού (ΕΚ) αριθ. 987/2009, καθώς και στην απόφαση αριθ. S9 λόγω της πανδημίας COVID-19 (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας) 2021/C 170/04

6.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 170/4
            
         
      ΑΠΟΦΑΣΗαριθ. H11
      
      της 9ης Δεκεμβρίου 2020
      σχετικά με την παράταση των προθεσμιών που αναφέρονται στα άρθρα 67 και 70 του κανονισμού (ΕΚ) αριθ. 987/2009, καθώς και στην απόφαση αριθ. S9 λόγω της πανδημίας COVID-19
      (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)
      (2021/C 170/04)
      Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟΝ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΙΣΗΣ,
      Έχοντας υπόψη το άρθρο 72 στοιχείο α) του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1), σύμφωνα με το οποίο η Διοικητική Επιτροπή είναι αρμόδια για τον χειρισμό όλων των διοικητικών θεμάτων ή των θεμάτων ερμηνείας που απορρέουν από τις διατάξεις του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου (2),
      Έχοντας υπόψη το άρθρο 35 και το άρθρο 65 παράγραφος 8 του κανονισμού (ΕΚ) αριθ. 883/2004 και τα άρθρα 67 και 70 του κανονισμού (ΕΚ) αριθ. 987/2009,
      Έχοντας υπόψη τη νομολογία του Δικαστηρίου της Ευρωπαϊκής Ένωσης σύμφωνα με την οποία η μη εκπλήρωση νομικής υποχρέωσης οφείλεται σε ανωτέρα βία αν οφείλεται σε περιστάσεις που εκφεύγουν από τον έλεγχο του υπόχρεου, ασυνήθεις και απρόβλεπτες, οι συνέπειες των οποίων δεν θα μπορούσαν να αποφευχθούν παρά την επίδειξη κάθε δυνατής επιμέλειας (βλ. απόφαση του Δικαστηρίου της 13ης Ιουλίου 1995, C-391/93, Perrotta, EU:C:1995:240),
      Εκτιμώντας τα ακόλουθα:
      
                  1)
               
               
                  Τα κράτη μέλη έχουν επηρεαστεί από τις συνέπειες της κρίσης που προκάλεσε η έξαρση της νόσου COVID-19 με μοναδικό τρόπο. Η κρίση παρεμποδίζει σημαντικά τις συνήθεις διαδικασίες εργασίας των οικείων φορέων στα κράτη μέλη και δημιουργεί μια έκτακτη κατάσταση κατά την οποία δεν είναι δυνατή η ομαλή διεξαγωγή των διαδικασιών απόδοσης.
               
            
                  2)
               
               
                  Κατά την εφαρμογή των κανόνων περί απόδοσης που προβλέπονται στα άρθρα 67 και 70 του κανονισμού (ΕΚ) αριθ. 987/2009 πρέπει να ληφθεί υπόψη η μοναδικότητα της κατάστασης.
               
            
                  3)
               
               
                  Δεδομένου ότι τα κράτη μέλη και οι αρμόδιοι φορείς τους έχουν επηρεαστεί διαφορετικά μέχρι σήμερα από την έξαρση της νόσου COVID-19, και καθώς η περαιτέρω εξέλιξη της νόσου δεν είναι ακόμη προβλέψιμη, η κατάσταση θα πρέπει να παρακολουθείται συνεχώς. Όταν και όπου είναι αναγκαίο, η παρούσα απόφαση θα πρέπει να τροποποιηθεί αναλόγως και ενδεχομένως να συναφθούν συμπληρωματικές συμφωνίες μεταξύ των κρατών μελών,
               
            Αποφασίζει:
      
                  1.
               
               
                  Όλες οι προθεσμίες υποβολής και πληρωμής των απαιτήσεων που αναφέρονται στα άρθρα 67 και 70 του κανονισμού (ΕΚ) αριθ. 987/2009, καθώς και στην απόφαση αριθ. S9 που λήγουν μεταξύ 1ης Φεβρουαρίου 2020 και 30ής Ιουνίου 2021, παρατείνονται για περίοδο έξι μηνών.
               
            
                  2.
               
               
                  Η παρούσα απόφαση αντικαθιστά την απόφαση αριθ. H9 της 17ης Ιουνίου 2020 (3).
               
            
                  3.
               
               
                  Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Εφαρμόζεται από τις 10 Δεκεμβρίου 2020.
               
            
         
            
               Η πρόεδρος της Διοικητικής Επιτροπής
            
            Moira KETTNER
         
      
      
         (1)  ΕΕ L 166 της 30.4.2004, σ. 1.
      
         (2)  ΕΕ L 284 της 30.10.2009, σ. 1.
      
         (3)  ΕΕ C 259 της 7.8.2020, σ. 9.